Komission tiedonanto neuvostolle AKT-EY-yleissopimuksen 366 a artiklan mukaisten neuvottelujen aloittamisesta Guinea-Bissaun kanssa /* KOM/99/0361 lopull. */





KOMISSION TIEDONANTO NEUVOSTOLLE AKT-EY-yleissopimuksen 366 a artiklan mukaisten neuvottelujen aloittamisesta Guinea-Bissaun kanssa KOMISSION TIEDONANTO NEUVOSTOLLE AKT-EY-yleissopimuksen 366 a artiklan mukaisten neuvottelujen aloittamisesta Guinea-Bissaun kanssa Euroopan unioni on Guinea-Bissaussa 6. ja 7. toukokuuta 1999 sattuneiden tapahtumien johdosta antanut julkilausuman, jossa se tuomitsee väkivallan, presidentti Vieiran viraltapanon vastoin Abujan sopimusta sekä hyökkäykset ulkovaltojen edustustoja vastaan. AKT-EY-yleissopimuksen 5 artiklan mukaan ihmisoikeuksien sekä demokratian ja oikeusvaltion periaatteiden kunnioittaminen on AKT-valtioiden ja yhteisön välisten suhteiden perusta. Unioni on sen vuoksi pyytänyt Guinea-Bissaun poliittisia toimijoita: - ponnistelemaan kansallisen sovinnon, jälleenrakennuksen ja kehityksen hyväksi - käynnistämään uudelleen maan perustuslakiin perustuvan demokratisointiprosessin - toteuttamaan tarvittavat toimenpiteet vapaiden ja säännönmukaisten presidentin- ja parlamenttivaalien järjestämiseksi marraskuun aikana. Komissio ehdottaa neuvoston 11 päivänä maaliskuuta 1999 tehdyllä päätöksellä täytäntöönpannun neljännen AKT-EY-yleissopimuksen 366 a artiklan mukaisesti, että neuvosto kutsuu AKT-sopimuspuolen (Guinea-Bissaun) neuvotteluihin tilanteen perusteelliseksi tutkimiseksi. Neuvottelujen osapuolena Guinea-Bissaulla on tilaisuus selvittää, mitä keinoja se aikoo käyttää vastatakseen odotuksiin, jotka Euroopan unioni ilmaisi 18. toukokuuta 1999 annetussa julkilausumassaan ja jotka koskivat erityisesti siviili- ja sotilashallinnon erottamista toisistaan, sekä mitä määräaikoja Guinea-Bissau aikoo itselleen asettaa ja noudattaa. LUONNOS Arvoisa puheenjohtaja, Euroopan unioni tuomitsi 18. toukokuuta 1999 annetussa julkilausumassaan voimakeinojen käytön Guinea-Bissaun konfliktissa, joka on johtanut demokraattisesti valitun presidentin viraltapanoon ja ulkovaltojen edustustoja vastaan kohdistettuihin hyökkäyksiin. Euroopan unioni valitti myös sitä, että puolin ja toisin on rikottu Abujan sopimuksia ja jätetty noudattamatta perustuslain mukaisia menettelyjä. Tässä julkilausumassa Euroopan unioni pyysi Guinea-Bissaun poliittisia toimijoita: - ponnistelemaan kansallisen sovinnon, jälleenrakennuksen ja kehityksen hyväksi - käynnistämään uudelleen maan perustuslakiin perustuvan demokratisointiprosessin - toteuttamaan tarvittavat toimenpiteet vapaiden ja säännönmukaisten presidentin- ja parlamenttivaalien järjestämiseksi marraskuun aikana. Julkilausuman antamisen jälkeen Guinea-Bissauhun on nimitetty väliaikainen presidentti maan perustuslain mukaista menettelyä noudattaen, ja kansallisen yhtenäisyyden hallitus on pidetty toiminnassa. Koska Guinea-Bissaun viranomaiset ovat ilmaisseet haluavansa normalisoida suhteensa Euroopan unioniin mahdollisimman nopeasti, unionin on nyt selvitettävä, noudatetaanko maassa unionin 18. toukokuuta 1999 annetussa julkilausumassa esitettyjä ehtoja. Kutsun täten AKT-EY-yleissopimuksen 366 a artiklan mukaisesti AKT-sopimuspuolen neuvotteluihin tilanteen perusteelliseksi tutkimiseksi. Neuvottelujen osapuolena Guinea-Bissaulla on tilaisuus selvittää, mitä keinoja se aikoo käyttää vastatakseen odotuksiin, jotka Euroopan unioni ilmaisi 18. toukokuuta 1999 annetussa julkilausumassaan ja jotka koskivat erityisesti siviili- ja sotilashallinnon erottamista toisistaan, sekä mitä määräaikoja Guinea-Bissau aikoo itselleen asettaa ja noudattaa. Ehdotan näiden neuvottelujen pitämistä . ..ssa Euroopan unionin neuvoston tiloissa. Kunnioittavasti Neuvoston puolesta Komission puolesta .n suurlähettiläAKT-EY-suurlähettiläskomitean puheenjohtajaBryssel Kopio: Guinea-Bissaun suurlähetystö